# Anexa la H.C.L. nr.

**CONTRACT DE DARE ÎN ADMINISTRARE**

**Nr. \_\_\_\_\_\_\_\_\_\_din \_\_\_\_\_\_\_\_\_\_\_\_\_**

Având în vedere prevederile art. 129 alin. 2 lit. c, și alin. 6, lit. a) din O.U.G. 57/2019 privind Codul administrativ; prevederile H.C.L. nr. \_\_\_\_/ privind darea în administrare a imobilului (cantina), aparţinând domeniului public al Municipiului Târgu Mureș,

# PĂRŢILE CONTRACTANTE

**Municipiul Târgu Mureș** cu sediul în municipiul Târgu Mureș. Piața Victoriei nr.3

reprezentat legal de **Primar–Soós Zóltan**, având calitatea de proprietar, pe de o parte

și

**S.C Locativ S.A,** cu sediul în municipiul Târgu Mureș, str. Bartok Bela nr. 2/A, reprezentat legal de **Directorul General Filimon Vasile**, **în calitate de administrator pe de altă** parte.

# OBIECTUL CONTRACTULUI

**Art.1.** Obiectul contractului îl constituie darea în administrare a imobilului

( cantina) situat pe str. Voinicenilor nr. 24, în suprafață de 229,29 mp aparținând domeniului public al municipiului Târgu Mureș, având elementele de identificare conform extrasului de carte funciară nr. 7964 Târgu Mureş, nr. top: 5021/2/3 .

**Art.2.** Administratorul se obligă să utilizeze bunurile încredintate spre administrare potrivit destinaţiei acestora.

Predarea-primirea bunurilor se va consemna în procesul verbal de predare - primire ce va fi încheiat de părți în termen de 15 zile de la data încheierii contractului.

# DURATA CONTRACTULUI

**Art.3.** Contractul de dare în administrare începe a produce efecte juridice de la data semnării şi încetează odată cu înceterea dreptului de proprietate publică sau prin actul de revocare emis în condiţiile legii, dacă interesul public o impune, de organul care l-a constituit.

# OBLIGAŢIILE PROPRIETARULUI:

**Art.4. Proprietarul se obligă:**

* 1. să predea spre administrare bunurile imobile, în baza unui proces verbal de predare - primire în termen de 15 zile de la data încheierii contractului;
  2. să stabilească destinaţia bunurilor date spre administrare;
  3. să controleze lunar, modul cum sunt folosite și întreținute bunurile cu respectarea destinaţiei stabilite de către proprietar;
  4. să aprobe lucrările de investiții, să organizeze procedurile de atribuire a contractelor de lucrări, să participe la recepţia lucrărilor de investiţii, reparaţii curente și capital consemnând finalizarea acestora în procese verbale de recepţie;
  5. la încetarea contractului să preia bunurile în starea în care a fost transmise și, după caz, cu îmbunătățirile aduse;
  6. să sprijine administratorul în vederea obţinerii avizelor legale de funcţionare, pentru activitatea desfășurată.

# OBLIGAŢIILE ADMINISTRATORULUI Art.5. Administratorul se obligă:

* 1. să preia în administrare bunurile ce fac obiectul prezentului contract pe bază de proces verbal de predare - primire;
  2. să asigure administrarea și paza bunurilor preluate ca un bun administrator;
  3. să asigure avizele legale de funcţionare, pentru activitatea desfășurata;
  4. să stabilească anual lista investiţiilor, lucrărilor de reparaţii curente și capital care va fi înaintată spre aprobare proprietarului;
  5. să menţină în siguranţă bunurile și să aducă la cunoştinţa proprietarului orice tulburare produsă de o terță persoană sau ca urmare a stării tehnice a bunurilor din punctul de vedere al siguranţei în exploatare;
  6. să întocmească fișele tehnice periodice (jurnalul evenimentelor) cu privire la starea bunurilor mobile și imobile date spre administare și a instalaţiilor aferente acesteia, precum și a tuturor modificărilor aduse acestora în condiţiile stabilite conform legii,
  7. să folosească bunurile încredințate în administrare potrivit destinaţiei prevăzute în art.1.;
  8. se obligă ca pe toată durata administrării să păstreze în bune condiţii bunurile

încredințate, precum și accesoriile acestora, să nu le degradeze sau deterioreze;

* 1. administratorul răspunde de distrugerea totală sau parţială a bunurilor încredințate care s-ar datora culpei sale;
  2. să răspundă de pagubele pricinuite de incendii, daca nu va dovedi că incendiul a provenit din caz fortuit, forţă majoră sau defect de construcţie, ori prin comunicarea focului de la o clădire vecină;
  3. are obligaţia să permită accesul proprietarului ori de câte ori acest lucru este necesar pentru a controla bunurile încredințate și starea acestora;
  4. la încetarea dării în administrare, administratorul este obligat să restituie bunul cel puţin în aceeaşi stare în care l-a primit conform celor descrise în procesul verbal de predare - primire încheiat la data perfectării contractului, situaţie ce va fi consemnată într-un proces verbal;
  5. să achite impozitele și taxele prevăzute de lege, dacă este cazul;
  6. să încheie contracte ferme cu furnizorii de utilități și să respecte obligaţiile asumate prin contracte;
  7. repararea oricărui prejudiciu pe care administratorul îl va cauza acestora revine în exclusivitate administratorului;
  8. să înregistreze și să urmărească consumurile privind utilităţile și să sesizeze proprietarul în cazul depistării unor nereguli;

r) să răspundă în nume propriu în litigiile referitoare la dreptul de administrare;

s) să arate în fața instanţei titularul dreptului de proprietate în litigiile ce au ca

obiect dreptul de proprietate, în caz contrar purtând răspunderea pentru

prejudiciile cauzate ca urmare a neîndeplinirii acestei obligaţii.

**V. ÎNCETAREA ADMINISTRĂRII**

**Art.6.** Contractul înceteaza prin:

a) Desfiinţarea titlului proprietarului; proprietarul nu este răspunzător de schimbarea regimului juridic al imobilului ca urmare a unor reglementări legale adoptate după semnarea prezentului contract sau caurmare a unor procese de revendicare, administratorul nefiind în drept să pretindă nici un fel de despăgubiri de la proprietar;

b) Prin revocare.

**VI. RĂSPUNDEREA CONTRACTUALĂ**

**Art.7.** Pentru nerespectarea obligaţiilor asumate prin prezentul contract, partea în culpă datorează celeilalte părți daune. Daunele se vor determina în funcţiede prejudiciul produs. Prejudiciul va fi evaluat printr-o expertiză tehnică.

**Art.8.** Nici una din părţile contractante nu răspunde de neexecutarea la termen sau de executarea necorespunzătoare, total sau parţial, a oricărei obligaţii, care îi revine în baza acestui contract, dacă neexecutarea sau executareanecorespunzătoare a obligaţiei a fost cauza de forţă majoră, așa cum este definită de lege, cu condiţia notificării în termen de 10 zile de la producerea evenimentului.

**VII. DISPOZIŢII FINALE**

**Art.9.** Modificarea contractului se poate face în limitele legislaţiei romane, cu acordul părților, prin act adiţional, care face parte integranta din prezentul contract, excepţie făcând hotărârile Consiliului Local al municipiului Târgu Mureș sau alte acte normative - legi, hotărâri de Guvern, ordonanţe, ale căror prevederi sunt imperative și nu fac obiectul unui act adiţional.

**Art.10.** Eventualele litigii care s-ar putea ivi în legătură cu acest contract vor fi soluţionate pe cale amiabilă, iar dacă părţile nu cad de acord, vor fi soluţionate de către instanţele de judecată competente.

**Art.11.** Prezentul contract produce efecte de la data încheierii acestuia.

**Art.12.** Prezentul contract de administrare s-a încheiat în 2 (două) exemplare, câte unul pentru fiecare parte, astăzi ............................................

**PROPRIETAR, ADMINISTRATOR,**

**Municipiul prin primar S.C Locativ S.A**

**Soós Zóltan prin Director General**

**Filimon Vasile**